64 



s ismeretes, hogy a Lacertáknál a nöi jellegek sokkal általánosabban örök- 

 lödnek át az ivadékokra.* 



A falpaizs külsö-mellsö széle soha sem érinti a legfelső szem mögötti 

 paizsot (se. postoculare),** minthogy azt a negyedik felső szempaizs (se. 

 supraoculare IV.) s az első felső halánték-paizs találkozása megakadá- 

 lyozza.*** Az öt, vagy hat szemöldök-paizs (se. supraciliaria) a felső szem- 

 paizsoktól állandóan egy 2 — 7 tagú szemcsesor által különül el. Allatunkon 

 mindig csak egy orr-kantárpaizsot (se. naso-frenale) és hét felső ajakpaizsot 

 találunk, melyek közül az ötödik áll a szem alatt. A falpaizs külső széléhez 

 két vagy három négyszögletes felső halántékpaizs illeszkedik, ezek közül az 

 első fölfelé mindig a negyedik felső szempaizszsal, lefelé pedig többnyire 

 (59 esetben 80 közül) a nyolczszögletes nagy rágópaizszsal (se. massetericum) 

 érintkezik ; ez utóbbi eset a fali gyíkon is elég gyakori. A rágó paizsot a 

 a félhold alakú dobpaizstól (se. tympanale) s a felső ajakpaizsoktól csak egy, 

 a szemtől azonban három paizssor különíti el. Az alsó ajak-paizsok száma 

 6 — 6, az állpaizsoké 6 pár, melyek közül mindig 3 pár találkozik az áll 

 középvonalában. A torok-barázda elmosódott; a nyakörvig a leghosszabb 

 sorban 17 — 18 torokpikkely áll; a nyakörv 6 — 9 tagú, gyengén fogazott. 



A hát pikkelyei — mint az elevenszülő gyíkon — hosszúkás hatszö- 

 gűek, gyengén cserepesek ; a törzs oldalán levők kisebbek, kerekített négy- 

 szögűek ; valamennyi átlós gerinczet hord. A háton 1 cm.-nyi hosszaságra 

 1 8^ — 19 pikkely megy(az elevenszülő gyíkon 10(c) — 16(cf),a fali gyíkon 25) . 

 Egy haspaizs hosszára többnyire 2 pikkelysor megy, helyenkint 3. A törzs 

 közepe körül 36 — 40 pikkely áll egy keresztsorban. A haspaizsok hat sorban 

 mennek hosszában, egy hosszanti sorban a hímeknek 25 — 27, a nőstények- 

 nek 28 — 31 paizsukvan; a mellékpaizsok kicsinyek. A nag}' alfelpaizsot 

 (se. anale) egy 8 — 10 tagú paizssor övezi. A fark hátát hegyezett, gerinczes 

 pikkelyek födik; a hím farkán 83 — 97, a nőstényén 62 — 81 pikkelygödröt 

 számláltam. A czombmirigyek száma 9 — 14, rendesen 10 — 12; a mirigy- 

 szájadékok a hímen ellyptikusak, nagyok, kiemelkedők, a nőstényen kerek- 

 dedek, kicsinyek, laposak. 



* Dr. J. V. Bedeiaga bizonyára csak vizsgálati anyagának elégtelensége folytán 

 vonhatta kétségbe Eversmann jogos állítását, mondván: «Gerade in Bezug auf die 

 von den Parietalen begrenzten medianen Scliildehen weist Lacerta praticola nichts 

 Bemerkenswertes auf». («Beiträge zur Kenntniss der Lacertiden- Familie». Abh. d. sen- 

 ckenberg. naturf. Ges. XIV. 1886. Sep. Abdr. p. 353.) 



** Összes hazai Lacertáink pholidosisának összehasonlítása arra a meggyőződésre 

 juttatott, hogy a szem hátulsó szögletéhez illeszkedő paizsocskát nem a szemöldök- 

 paizsok (se. supraciliaria) utolsó, hanem sokkal természetesebben a szemmögötti paizs- 

 sor (se. postocularia) első tagjául tekinthetjük. A szóban levő szemmögötti paizs itt is 

 ilyen értelemben veendő. 



*** Ép így van ez a zöld és a fürge gyikon ; ellenben ennek fordítottját tapasz- 

 taljuk az elevenszülő s a fali gyikon. 



